CELEX: 32008R1313
Language: mt
Date: 2008-12-10 00:00:00
Title: Regolament tal-Kummissjoni (KE) Nru 1313/2008 tad- 19 ta' Diċembru 2008 li jemenda r-Regolament (KE) Nru 501/2008 dwar modalitajiet ta’ implimentazzjoni tar-Regolament tal-Kunsill (KE) Nru 3/2008 dwar azzjonijiet ta’ tagħrif u promozzjoni għall-prodotti agrikoli fis-suq intern u fil-pajjiżi terzi

20.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 344/61
               
            REGOLAMENT TAL-KUMMISSJONI (KE) Nru 1313/2008
      tad-19 ta' Diċembru 2008
      li jemenda r-Regolament (KE) Nru 501/2008 dwar modalitajiet ta’ implimentazzjoni tar-Regolament tal-Kunsill (KE) Nru 3/2008 dwar azzjonijiet ta’ tagħrif u promozzjoni għall-prodotti agrikoli fis-suq intern u fil-pajjiżi terzi
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3/2008 tas-17 ta’ Diċembru 2007 dwar azzjonijiet ta’ tagħrif u promozzjoni għall-prodotti agrikoli fis-suq intern u fil-pajjiżi terzi (1), b’mod partikolari l-Artikoli 4, 5 u 15 tiegħu,
      Billi:
      
                  (1)
               
               
                  Wara l-emenda tagħhom bir-Regolament tal-Kunsill (KE) Nru 479/2008 tad-29 ta’ April 2008 dwar l-organizzazzjoni komuni tas-suq tal-inbid (2), l-Artikoli 2 u 3 tar-Regolament (KE) Nru 3/2008 jistipulaw azzjonijiet ta’ tagħrif fuq id-deskrizzjonijiet ġodda għall-inbejjed tal-Komunità u fuq il-modi ta’ konsum f’dak li għandu x’jaqsam max-xorb u fuq l-effetti ħżiena tal-konsum perikoluż tal-alkoħol. Ir-Regolament tal-Kummissjoni (KE) Nru 501/2008 (3) għandu għalhekk jiġi emendat skont dan.
               
            
                  (2)
               
               
                  L-Anness I għar-Regolament (KE) Nru 501/2008 jistabbilixxi l-lista tat-temi u tal-prodotti kif ukoll il-linji gwida għall-promozzjoni fis-suq intern.
               
            
                  (3)
               
               
                  L-Anness II għar-Regolament (KE) Nru 501/2008 jistabbilixxi l-lista tal-prodotti suġġetti għall-azzjonijiet ta’ promozzjoni fil-pajjiżi terzi u l-lista tas-swieq li fihom dawn l-azzjonijiet jistgħu jitwettqu.
               
            
                  (4)
               
               
                  L-Anness III għar-Regolament (KE) Nru 501/2008 jistabbilixxi l-baġit indikattiv annwali tal-oqsma differenti.
               
            
                  (5)
               
               
                  Filwaqt li jiġu kkunsidrati l-emendi tar-Regolament (KE) Nru 3/2008, l-Annessi I, II u III għar-Regolament (KE) Nru 501/2008 jeħtiġilhom għalhekk jiġu emendati.
               
            
                  (6)
               
               
                  Il-miżuri provduti f’dan ir-Regolament huma skont l-opinjoni tal-kumitat ta’ ġestjoni tal-organizzazzjoni komuni tas-swieq agrikoli,
               
            ADOTTAT DAN IR-REGOLAMENT:
      Artikolu 1
      L-Annessi I, II u III għar-Regolament (KE) Nru 501/2008 huma emendati skont l-Anness għal dan ir-Regolament.
      Artikolu 2
      Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 19 ta’ Diċembru 2008.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 3, 5.1.2008, p. 1.
      
         (2)  ĠU L 148, 6.6.2008, p. 1.
      
         (3)  ĠU L 147, 6.6.2008, p. 3.
      
         ANNESS
         L-Annessi I, II u III tar-Regolament (KE) Nru 501/2008 huma emendati kif ġej:
         
                     1.
                  
                  
                     L-Anness I huwa emendat kif ġej:
                     
                                 (a)
                              
                              
                                 Fil-parti “A. LISTA TA’ TEMI U PRODOTTI”, il-ħdax-il inċiż għandu jinbidel bit-test li ġej:
                                 
                                             “—
                                          
                                          
                                             inbejjed bid-denominazzjoni protetta tal-oriġini jew bl-indikazzjoni ġeografika protetta, inbejjed bl-indikazzjoni tal-varjetà tal-għeneb tal-inbid,”
                                          
                                       
                           
                                 (b)
                              
                              
                                 Fil-parti “B. LINJI GWIDA”, il-linja gwida li tirrigwarda “L-INBEJJED TAL-MEJDA VQPRD BL-INDIKAZZJONI ĠEOGRAFIKA” għandha tinbidel bit-test li ġej:
                                 “INBEJJED BID-DENOMINAZZJONI PROTETTA TAL-ORIĠINI JEW BL-INDIKAZZJONI ĠEOGRAFIKA PROTETTA, INBEJJED BL-INDIKAZZJONI TAL-VARJETÀ TAL-GĦENEB TAL-INBID,
                                 1.   Analiżi globali tas-sitwazzjoni
                                 Is-settur huwa kkaratterizzat minn produzzjoni għolja kontra konsum statiku, jekk mhux ukoll li sejjer lura għal ċerti kategoriji, filwaqt li qed tiżdied l-offerta minn pajjiżi terzi.
                                 2.   Għanijiet
                                 
                                             —
                                          
                                          
                                             il-konsumaturi jiġu mgħarrfa dwar il-varjetà, il-kwalità u l-kundizzjonijiet tal-produzzjoni tal-inbejjed tal-Komunità, kif ukoll dwar ir-riżultati tal-istudji xjentifiċi,
                                          
                                       
                                             —
                                          
                                          
                                             il-konsumaturi jiġu mgħarrfa dwar il-konsum tax-xorb alkoħoliku u dwar ir-riskji marbutin mal-abbuż tal-alkoħol.
                                          
                                       3.   Gruppi fil-mira
                                 
                                             —
                                          
                                          
                                             distributuri,
                                          
                                       
                                             —
                                          
                                          
                                             konsumaturi, minbarra ż-żgħażagħ u l-adolexxenti msemmija fir-Rakkomandazzjoni tal-Kunsill 2001/458/KE (*),
                                          
                                       
                                             —
                                          
                                          
                                             dawk li jinfluwenzaw l-opinjoni pubblika: ġurnalisti, esperti fil-gastronomija,
                                          
                                       
                                             —
                                          
                                          
                                             stabbilimenti ta’ tagħlim fis-settur tal-lukandi u tal-kejtering.
                                          
                                       4.   Messaġġi prinċipali
                                 
                                             —
                                          
                                          
                                             Leġiżlazzjoni Komunitarja b’regoli stretti dwar il-produzzjoni, it-tagħrif dwar il-kwalità, it-tikkettar u l-kummerċjalizzazzjoni, li lill-konsumatur jiggarantixxulu l-kwalità u t-traċċabilità tal-prodott offrut,
                                          
                                       
                                             —
                                          
                                          
                                             il-gost li tista’ tagħżel fost varjetà wiesgħa ta’ nbejjed tal-Komunità ta’ oriġini differenti,
                                          
                                       
                                             —
                                          
                                          
                                             tagħrif dwar il-koltivazzjoni tad-dwieli tal-inbid tal-Komunità u r-rabta mal-kundizzjonijiet, il-kulturi u l-gosti reġjonali u lokali,
                                          
                                       
                                             —
                                          
                                          
                                             tagħrif dwar il-konsum tax-xorb u dwar l-effetti ħżiena tal-alkoħol.
                                          
                                       5.   Strumenti prinċipali
                                 
                                             —
                                          
                                          
                                             Azzjonijiet ta’ tagħrif u ta’ relazzjonijiet pubbliċi,
                                          
                                       
                                             —
                                          
                                          
                                             taħriġ għad-distributuri u l-fornituri tal-ikel,
                                          
                                       
                                             —
                                          
                                          
                                             kuntatti mal-istampa speċjalizzata,
                                          
                                       
                                             —
                                          
                                          
                                             strumenti oħra (siti tal-Internet, fuljetti u brochures) biex il-konsumaturi jorjentaw l-għażla tagħhom,
                                          
                                       
                                             —
                                          
                                          
                                             wirjiet u fieri: stands bil-prodotti ta’ bosta Stati Membri.
                                          
                                       6.   Tul tal-programmi
                                 Minn tnax sa sitta u tletin xahar, preferibbilment għall-programmi multiannwali waqt li jiġu stabbiliti għanijiet għal kull fażi
                                 
                                    (*)  ĠU L 161, 16.6.2001, p. 38.”"
						
                              
                           
               
                     2.
                  
                  
                     Fl-Anness II, il-ħames u s-sitt inċiż tal-parti “A LISTA TAL-PRODOTTI SUĠĠETTI GĦALL-PROMOZZJONI” għandhom jinbidlu bit-test li ġej:
                     
                                 “—
                              
                              
                                 inbejjed bid-denominazzjoni protetta tal-oriġini jew bl-indikazzjoni ġeografika protetta, inbejjed bl-indikazzjoni tal-varjetà tal-għeneb tal-inbid,
                              
                           
                                 —
                              
                              
                                 xorb spirituż bl-indikazzjoni ġeografika protetta,”
                              
                           
               
                     3.
                  
                  
                     Fl-Anness III, il-punt 11 għandu jinbidel bit-test li ġej:
                     
                                 “11.
                              
                              
                                 inbejjed bid-denominazzjoni protetta tal-oriġini jew bl-indikazzjoni ġeografika protetta, inbejjed bl-indikazzjoni tal-varjetà tal-għeneb tal-inbid: EUR 12-il miljun”.